
Projekts

 LATVIJAS REPUBLIKAS MINISTRU KABINETA SĒDES PROTOKOLLĒMUMS
_____________________________________________________________

Rīgā						Nr.		 2021. gada      .________

.§


Informatīvais ziņojums
„par kontrolējošo valsts institūciju rīcību saistībā ar dzīvoklī Merķeļa ielā 8, Rīgā patvaļīgi ierīkoto hosteli, institūciju savstarpējās sadarbības aspektiem, kā arī priekšlikumi uzraudzības procesu pilnveidojumiem”

1. Pieņemt zināšanai iesniegto informatīvo ziņojumu.

2. Ekonomikas ministrijai līdz 2022. gada 1. augustam sagatavot un iesniegt Ministru kabinetā grozījumus Būvniecības likumā, paredzot šā likuma 21. pantā pienākumu lēmumu par būves ekspluatācijas aizliegumu nosūtīt citām kontrolējošām iestādēm. 

3. Ekonomikas ministrijai līdz 2022. gada 31. decembrim nodrošināt Būvniecības informācijas sistēmā reģistrēto datu par būves ekspluatāciju (tehniskās apsekošanas atzinumi) pieejamību kontrolējošām institūcijām.

4. Ekonomikas ministrijai līdz 2022. gada 1. jūlijam organizēt seminārus būvvaldēm un pašvaldību policijai par efektīvu administratīvās atbildības piemērošanu atbilstoši Būvniecības likuma 25. pantam un lēmumu pēckontroli.

5. Ekonomikas ministrijai līdz 2022. gada 1. oktobrim sadarbībā ar Latvijas Tūrisma konsultatīvo padomi pilnveidot normatīvo regulējumu tūrisma jomā, lai mazinātu nelegālo tūrisma pakalpojumu sniegšanas riskus.

6. Iekšlietu ministrijai līdz 2022. gada 1. oktobrim iesniegt Ministru kabinetā grozījumus Ugunsdrošības un ugunsdzēsības likumā, paredzot Valsts ugunsdzēsības un glābšanas dienestam tiesības pieņemt lēmumu par būves, tās daļas vai būvobjekta ekspluatācijas apturēšanu, ja atbildīgā persona trīs reizes nav nodrošinājusi attiecīgā objekta apskates iespējamību ugunsdrošības prasību kontrolei.

7. Valsts ugunsdzēsības un glābšanas dienestam līdz 2022. gada 31. decembrim veikt grozījumus iekšējā normatīvajā aktā, nosakot kārtību, kādā tiek informēta būvvalde gadījumos, kad veicot valsts ugunsdrošības uzraudzību, tiek konstatēti apstākļi, kas ir būvvaldes kompetences jautājums.

8. Ekonomikas ministrijai sadarbībā ar Iekšlietu ministriju līdz 2022. gada 1. septembrim pilnveidot regulējumu attiecībā uz ugunsdrošības prasībām būvēm un būvju daļām, tai skaitā telpām, kuras tiek izmantotas pakalpojuma sniegšanai iedzīvotājiem (piemēram, tūrisma pakalpojums).

